Fylkesvei 650

Fylkesvei 650 (Fv650) går mellom Sjøholt i Ålesund og fergestedet Linge i Fjord. 

Hele strekningen er på nordsiden av Storfjorden (Sunnmøre) med arm til Liabygda ferjekai og ferje Stranda–Liabygda med tilknytning fylkesvei 60. Veiens lengde er 40,2 km hvorav 10,5 km i syv tunneler.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Historie
Store deler av strekningen ble tidligere betjent av ferge eller fjordabåt. Før 1939 var det korrespondanse mellom rutebil og rutebåt ved Vaksvik, mens det innenfor Vaksvik ikke var sammenhengende kjørvei bortsett fra den gamle bygdeveien gjennom Stordal til Liabygda. Den gamle parsellen Viset-Dyrkorn ble bygget for hånd med unntak av Visethammaren tunnel der borremaskin ble brukt for første gang i fylket.Skarbø, Bjørn Steinar (2012): Vegen mellom Vaksvik og Dyrkorn. Årsskrift 2012, Ørskog historielag, hefte nr 22. I 1962 gikk det fortsatt ferger på tvers og på langs av fjorden slik: Stordal-Stranda-Overåneset-Eidsdal-Valldal (Sylte)-Norddal (Dalsbygda)-Fjørå-Tafjord. I 1982 var det bare to korte fjordkryssinger igjen: Stranda-Liabygda og Eidsdal-Linge.Torvik, Arne Inge: Om samferdsel i Møre og Romsdal. Molde: MRF, 2000.

Tidslinje:
 1939: Vei Viset–Dyrkorn med Visethammaren tunnel (340 m, ett kjørefelt) ferdigstilles, svært bratt og vanskelig terreng, 6–10 meter høye murer
 1941: Sjøholt–Dyrkorn klassifiseres som riksveg
 1956: Veien Dyrkorn–Stordal ferdig etter 10 års byggearbeid, sammenhengende kjørevei til Liabygda og Overå, vei til Overåneset, fergestedet flyttet fra Dyrkorn til Stordal. Fergesamband Overåneset–Valldal (Sylte) og Overåneset–Eidsdal åpnet.Ansok, Rolv: Vegen som vart historie - Overåneset. Sunnmøringen, 22. februar 2018
 1964: Stordal–Overåneset klassifisert som riksvei
 1967: Fergesambandet Linge–Eidsdal åpnet.
 1975: Tunneler Overå–Linge åpnet, fergefritt til Valldal.
 1979: «Gravanesvegen» med fergesambandet Stranda–Liabygda åpnet, fergesambandet Stordal–Stranda lagt ned.Mobiliserte for vegnamn. Sunnmøringen, 15.02.2014
 1979: Stabbegjølet tunnel (640 m) mellom Stordal og Dyrkorn av hensyn til rassikring
 1985: Nye Visettunnelen åpnet, erstattet tunnel og trasé fra 1939
 1998: Stordalstunnelen åpnet, et ledd i rassikring av Fv 650, erstattet Stabbegjølet tunnel
 2003: Dyrkorntunnelen åpnet, ledd i rassikring.NTB: Bondevik åpnet rassikker vei. 27.06.2003.

Kommuner og knutepunkter
mini|Arm av Fv 650 «Gravanesvegen» skimtes til høyre ned mot fjorden

Bilder

Forlatt trase
Tidligere vei som er tatt ut av bruk til biltrafikk.

 Referanser 

 Eksterne lenker 
 Vegvesenets vegkart 
 Vegliste Møre og Romsdal

 Fergeinfo Liabygda-Stranda

Kategori:Primære fylkesveier
Kategori:Fylkesveier i Møre og Romsdal
Kategori:Veier i Ålesund
Kategori:Veier i Fjord
Kategori:Veier i Stranda